מאדי זיגלר

ביוגרפיה

זיגלר נולדה בפיטסבורג, פנסילבניה שבארצות הברית למשפחה נוצרית ממוצא פולני, גרמני ואיטלקי. הוריה הם מליסה זיגלר-גיסוני וקורט זיגלר, בעל חברת משכנתאות. הוריה התגרשו בשנת 2011, בגלל המקום הכספי והרגשי שהריקוד לקח מהמשפחה. זיגלר רקדה בסטודיו לריקוד של אבי לי מילר מגיל ארבע, בסגנונות הריקוד סטפס, בלט, לירי, עכשווי, אקרו מודרני ג׳אז והיפ הופ. יש לה אחות צעירה ממנה, מקנזי זיגלר, שנולדה ב-4 ביוני 2004, שני אחים למחצה גדולים יותר מהנישואים הקודמים של אביה, ועוד שני אחים חורגים גדולים מאביהם החורג גרג גיסוני, סגן נשיא בחברת החשמל "Westinghouse".
החלה לרקוד בגיל ארבע בסטודיו לריקוד של אבי לי מילר, בפיטסבורג. היא זכתה בתארים רבים ובכתרים בתחרויות אזוריות וארציות. בשנת 2010, כשהייתה בת 8, השתתפה בתוכנית הריאלטי של פאולה עבדול, "חיה בשביל לרקוד" אך התוכנית בוטלה לפני עלייתה לאוויר. בשנת 2011 אמה של זיגלר, מליסה, התקבלה לתפקיד בתוכנית של ערוץ Lifetime "רקדניות קטנות" (Dance moms), תוכנית העוקבת אחרי חיי היום-יום של הרקדניות בלהקת העלית של הסטודיו לריקוד של אבי לי מילר. בשנת 2016 זיגלר, אחותה ואמה עזבו את התוכנית כיוון שהיו להן יותר מדי הצעות עבודה והבנות לא יכלו להשקיע הרבה זמן בצילומי התוכנית מפאת פרויקטים אחרים אך הבנות עדיין רוקדות בסטודיו של אבי לי. בשנת 2013 השתתפה בהופעות אורח בספין-אוף לסדרה, "תחרות הריקודים האולטימטיבית של אבי".
בשנת 2012 התקבלה לעבודת המשחק המקצועית הראשונה שלה, בסדרה גדולה מהחיים בערוץ Lifetime. בשנת 2014, זיגלר הופיעה ככוכבת אורחת בפרק 34 של הסדרה HitStreak. היא המשיכה בקריירת המשחק שלה במרץ 2015 כשהשתתפה בתפקיד אורח בסדרה של דיסני "אוסטין ואלי". ב-30 ביוני 2015 היא השתתפה בפרק של הסדרה "שקרניות קטנות ויפות".
זיגלר הופיעה בקליפים של אומנים וביניהם סיה, טודריק הל ואלכס קאליס. היא נכנסה לתודעת הציבור בגיל 11 כאשר כיכבה בקליפ של סיה לשיר "Chandelier", שזכה בטקס "ARIA music award" בפרס הקליפ הטוב ביותר והועמד בטקס פרסי ה-MTV לשנת 2014 בקטגוריות הכוריאוגרפיה הטובה ביותר והווידאו של השנה. הקליפ גם הועמד בקטגוריית "הקליפ הטוב ביותר" בטקס פרסי הגראמי ה-57. הקליפ זכה ליותר ממיליארד צפיות ביוטיוב, הוא נמצא במקום ה-7 בקליפים הכי נצפים לשנת 2014 ובמקום ה-16 ברשימת הקליפים הכי נצפים בכל הזמנים.
בשנת 2012, זיגלר, אמה ואחותה השתתפו בפרויקט של "Starlight Children's Foundation" להעלאת המודעות למחלות כרוניות של ילדים. זיגלר אמרה שהיא נהנית להקדיש את הזמן שלה לילדים חולים ושזאת חוויה מתגמלת.
בינואר 2015 היא השתתפה בקליפ נוסף של סיה בשם "Elastic heart" שזכה גם הוא לפופולריות ברחבי העולם וליותר מ-400 מיליון צפיות ביוטיוב. סביב הקליפ, בו מוצגים זיגלר והשחקן שיה לבוף בבגדי גוף ונלחמים האחד בשנייה, התעוררה סערה והועלו ספקות לגבי מיניותו. סיה הסבירה ששני הרקדנים מייצגים "מצבים עצמיים של 'סיה' במלחמה", ובכל זאת התנצלה בטוויטר לכל מי שאולי נעלב.
בשנת 2015 זיגלר כיכבה בקליפ של סיה לשיר "Big Girls Cry". לאחר הוצאת הקליפ "Chandelier" זיגלר רקדה בכמה תוכניות וביניהן "The Ellen DeGeneres Show", "רוקדים עם כוכבים", "ג'ימי קימל בשידור חי!" ו"סאטרדיי נייט לייב". בפברואר 2015 זיגלר הופיעה לצד סיה וקריסטן וויג בטקס פרסי הגראמי 2015.
זיגלר דוגמנית של חברות אופנה רבות וביניהן "Glitzy Girl" ,"Sally Miller" ,"Purple Pixies" ו-"Capezio". ב-5 באוגוסט 2015 זיגלר השתתפה בתצוגת אופנה של "פול ראלף לורן" לצד אחותה הקטנה מקנזי זיגלר.
זיגלר הופיעה על שערים רבים וכתבות בעיתונים ומגזינים מפורסמים וביניהם Kode, Schön! Magazine, Elle, Dance Spirit, Nylon, Vs., Seventeen, Harper's Bazaar, People, Dazed, Cosmopolitan, Billboard, Teen Vogue ו-Stella.
בשנת 2015 היא השתתפה ככתבת בשבוע האופנה בניו-יורק בשביל ELLE. ב-2014 זיגלר ואחותה הצעירה, מקנזי, שחררו קו אופנה "The Maddie & Mackenzie collection" דרך MOD ANGEL.
זיגלר הייתה מועמדת לפרסי בחירת הנוער 2015 בקטגוריית רקדנים, יחד עם חברתה לקבוצה לשעבר ברקדניות קטנות, קלואי לוקסיאק, אך בסופו של דבר הפסידה לה.
בשנת 2016 זכתה בפרס בחירת הקהל.
בשנת 2016 התמודדה זיגלר בטקס פרסי בחירת הילדים של ניקלודיאון מול קלאני חברתה לקבוצה רקדניות קטנות ומול קלואי חברתה לשעבר ולבסוף ניצחה בפרס הרקדנית הטובה ביותר של 2016, בנוסף זכתה בפרס הרקדנית האהובה ביותר עד גיל 17.
בטקס פרסי בחירת הילדים של ניקלודיאון זיגלר הודיעה רשמית שהיא עוזבת את רקדניות קטנות בשל עומס בקריירה.
בשנת 2016 השתתפה מאדי בקליפ של סיה בשם "The Greatest". הקליפ הוא מחווה לפיגוע הירי במועדון הלהט"ב באורלנדו. והצטרפה לצוות הרקדנים של הזמרת סיה בסיבוב ההופעות שקיימה בארצות הברית Nostalgic For The Present.
בשנת 2016 זכתה בפרס הנערה הכי משפיעה בעולם לפי Time Magazine. בשנת 2017 דיבבה את דמותה של קמיליה בסרט האנימציה "לרקוד". בתחילת ינואר 2017 פתחה זיגלר ערוץ יוטיוב המציג בעיקר איפור, אופנה וסטיילינג.
בשנת 2017 יצא הסרט "המחברת של הנרי", בו היא משחקת את כריסטינה. באותו החודש יצאו האחיות זיגלר לסבב הופעות באוסטרליה ושם הופיעו השתיים כרקדניות, ושם חשפה לראשונה את בן זוגה ג׳ק קלי. בני הזוג נפרדו לאחר כשנה. ביולי באותה שנה הודיעה זיגלר כי בספטמבר תשחרר קליפ חדש בשיתוף הזמרת סיה ושבתחילת 2018 תצא איתה לסיבוב הופעות נוסף. באותו החודש זיגלר השתתפה בקליפ מחול של השיר feel it still של הזמר האוסטרלי Portugal. The man בשיתוף הכוריאוגרף היהודי בריין פרידמן. זיגלר מונתה לאסיסטנטית שלו והיא מרבה לעזור לו בסדנאות אומן רבות בהנחייתו ברחבי ארה״ב. זיגלר הוציאה ליין ביגוד בשם 'Maddie Style'.
באוגוסט 2017 זכתה זיגלר פעם שנייה ברציפות בתואר רקדנית השנה של תחרות ה-Teen Choice Awards. בסוף אוגוסט שבה לשולחן השופטים של "So You Think You Can Dance" האמריקאי. באוגוסט 2017 החלו לצלם את הסרט Sister בבימויה של סיה, שבין צוות השחקנים שלו גם קייט הדסון. ב-19 בספטמבר השתתפה בקליפ נוסף של הזמרת סיה, "Rainbow", מתוך פסקול הסרט "הפוני הקטן שלי".